Onnie in hof oor verkragtingArgieffoto ŉ 43-jarige man van die Hoërskool Morebeng in Limpopo wat aangekla word van die verkragting van ŉ 18-jarige meisie, is Woensdag op borgtog van R2 000 vrygelaat. Lt.kol. Moatshe Ngoepe, woordvoerder van die polisie, het dié nuus bevestig. Die man word daarvan beskuldig dat hy na bewering verlede jaar die 18-jarige meisie verkrag het toe sy nog ŉ leerder van die skool was. Volgens Ngoepe is die verhoordatum vir 27 Julie vasgestel sodat polisieondersoeke afgehandel kan word. Die verdagte is in Maart vanjaar in hegtenis geneem en was sedertdien in polisieaanhouding. Die onderwyser is hangende die ondersoek tydelik geskors en sal nié terugkeer skool toe alvorens ŉ hof oor die saak beslis nie.